Diari Oficial de la Generalitat Valenciana


Sumari del DOGV 3742, del 04-05-2000 (2000/3401)

ACORD de 25 d'abril de 2000, del Govern Valencià, pel qual es declara d'Interès Comunitari la instal·lació d'un campament de turisme en la partida del Racó de les Conques, del terme municipal d'Estivella.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3742

Data del DOGV
:   04-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3401


Data del document
:   25-04-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Estivella
    * pla d'urbanisme
    * càmping

ACORD de 25 d'abril de 2000, del Govern Valencià, pel qual es declara d'Interès Comunitari la instal·lació d'un campament de turisme en la partida del Racó de les Conques, del terme municipal d'Estivella. [2000/X3401]
  
El Govern Valencià, en la reunió del dia 25 d'abril de 2000, adoptà l'acord següent:
  
Vist l'expedient promogut pel senyor José Ramón Mateu Tortonda, relatiu a la sol·licitud de Declaració d'Interès Comunitari pel procediment extraordinari de l'article 20 de la Llei 4/1992, del Sòl no Urbanitzable, per a la instal·lació d'un campament de turisme en la partida del Racó de les Conques, polígon 4 d'Estivella, i de conformitat amb els següents:
  
Antecedents de fet
  
Primer. S'ha presentat en el registre d'entrada de la Comissió Territorial d'Urbanisme de València, amb data 12 de març de 1998 documentació relativa a la Declaració d'Interès Comunitari pel procediment extraordinari de l'article 20 de la Llei 4/92, del Sòl no Urbanitzable, referida a la instal·lació d'un campament de turisme en els terrenys anteriorment indicats, que, de conformitat amb les normes subsidiàries d'Estivella estan classificats com a sòl no urbanitzable de protecció forestal i de protecció de regeneració, i que aquest ús està permès.
  
Revisada la documentació presentada, es requerí l'interessat en data 29 d'abril de 1998, perquè la completara en els termes de l'article 20.
  
Amb data 17 d'abril es dóna trasllat de la documentació a la Conselleria de Medi Ambient (Servei de Programació i Avaluació d'Impacte Ambiental).
  
Amb la mateixa data es donà audiència a l'Ajuntament d'Estivella, com a municipi afectat per l'actuació, i a Torres Torres com a municipi confrontant.
  
El 6 d'abril de 1998 es donà audiència a la Direcció General de Transports, i a l'Agència Valenciana de Turisme. El 29 d'abril de 1998 se sol·licità informe a l'Oficina del Pla de Carreteres de la Conselleria d'Obres Públiques, Urbanisme i Transports (COPUT), i a la Demarcació de Carreteres del Ministeri de Foment.
  
El 5 de maig de 1998 s'aporta documentació pel sol·licitant. El 7 de maig té entrada l'acord adoptat per l'Ajuntament d'Estivella pel qual s'aprova la instal·lació del càmping.
  
Amb data 18 de maig de 1998 s'emet informe per l'Oficina del Pla de Carreteres de la COPUT, en sentit en què la instal·lació pot afectar a la N-234, titularitat del Ministeri de Foment.
  
El 9 de juny de 1998, es rep informe de Carreteres del Ministeri de Foment en el sentit que queda fora de la zona d'afectació de l'antiga carretera N-234, i que el campament no té accés directe a la dita carretera.
  
El 2 de juny de 1998 se sol·licita per la Conselleria de Medi Ambient que el promotor redacte un estudi d'impacte ambiental per a procedir a l'avaluació.
  
Segon. El 28 de juliol de 1998 el conseller d'Obres Públiques, Urbanisme i Transports resolgué admetre a tràmit l'expedient de referència, i s'ordena la submissió de l'expedient al tràmit d'informació pública pel termini de 20 dies simultàniament amb la convocatòria per a la presentació d'iniciatives alternatives a la desencadenant del procediment.
  
A aquest respecte es publicaren sengles anuncis en el DOGV de 14 de setembre de 1998, i en el diari Las Provincias de data 9 de setembre de 1998. No s'ha presentat al·legació ni cap alternativa, segons s'acredita en la diligència emesa per la cap de Negociat del Registre dels Serveis Territorials d'Urbanisme amb data 8 d'octubre de 1998.
  
Tercer. La documentació presentada consta de memòria informativa, memòria justificativa, plans d'ordenació i informació, annexos relatius als distints informes sol·licitats, i estudi d'impacte ambiental.
  
Quart. El dia 23 de novembre de 1998 (amb entrada el 10 de desembre), la Direcció General de Desenvolupament Sostenible (Conselleria de Medi Ambient) emeté Declaració d'Impacte Ambiental, en la qual s'estima favorable l'actuació, als efectes mediambientals subjectant-la a determinats condicionants, que són:
  
1. Les actuacions que s'han de realitzar es limitaran a la superfície d'aproximadament 76.000 m² que se situen en la cota inferior a 200 metres. I es deixa lliure de qualsevol actuació que no siga el manteniment i la recuperació de la massa forestal, la resta de la superfície per damunt de la cota.
  
2. Es disposaran les mesures adequades de protecció de la xarxa de canonades de proveïment d'aigua potable de consum públic que travessen la parcel·la d'actuació.
  
3. Es realitzarà una correcta gestió dels residus generats, mitjançant la retirada dels residus d'obra i dels moviments de terra a abocadors controlats, així com un tractament adequat de les restes de tala i desbrossament.
  
4. Si durant la construcció de les obres es produïra alguna troballa de restes arqueològiques, es paralitzaran immediatament les obres i es comunicarà el fet a la Direcció General de Patrimoni Artístic de la Conselleria de Cultura d'acord amb la Llei 16/1985, del Patrimoni Històric Espanyol.
  
5. Altres condicionants de caràcter ambiental que es deriven de les autoritzacions sectorials preceptives.
  
Cinqué. El 7 de gener de 2000 es presenta la documentació complementària pel promotor en què s'adjunta projecte d'accessos i compensacions del conveni amb l'Ajuntament, projecte complementari per a la connexió amb el col·lector principal i conveni de cessions públiques amb l'Ajuntament d'Estivella. El 19 de gener es presenta un escrit aclaridor pel part del mencionat Ajuntament, sobre les condicions del conveni subscrit. El 21 de gener s'aporta una nova documentació pel promotor, per la qual s'ajusta el projecte a les determinacions de la declaració d'impacte ambiental.
  
Sisé. La Comissió Informativa de la Comissió Territorial d'Urbanisme de València, en data 21 de gener de 2000, informà favorablement l'aprovació de la present Declaració d'Interès Comunitari pel procediment extraordinari de l'article 20 de la Llei del Sòl no Urbanitzable en sòl no urbanitzable del municipi d'Estivella.
  
Seté. El conseller d'Obres Públiques, Urbanisme i Transports, en data 16 de febrer de 2000, informà favorablement la present declaració d'interès comunitari.
  
Fonaments de dret
  
Primer. Constitueix l'objecte del present expedient l'ordenació i definició de l'ús i l'aprofitament urbanístic del projecte per a la implantació d'un campament de turisme sobre una parcel·la de 150.000 m², respecte a la qual destinaran 2.399,76 m² a edificacions, 5.410 m² a vials, 1.456 m² a piscines i terrasses, i 22.269, 60 m² a parcel·les de càmping, que juntament amb allò que s'ha previst per a pàrquing i fems, d'un total de 32.247,36 m² d'ocupació, corresponent a un 20,74%, tot això d'acord amb el pla núm. 5 aportat pel projecte bàsic modificat adaptat a l'estudi d'impacte ambiental.
  
L'actuació l'interès comunitari de la qual se sol·licita, ateses les seues característiques, superfície necessària per al desenvolupament superior a 4 hectàrees, constitueix una actuació integral en si mateixa considerada que fa impossible la seua ubicació en sòls urbans, urbanitzable o aptes per a la urbanització previstos pels planejaments vigents als municipis de la zona. La seua ordenació i l'aprofitament urbanístic ha de resoldre's en els termes previstos en l'article 20 de la Llei 4/1992, del Sòl no Urbanitzable, per tractar-se d'una activitat terciària consistent en la instal·lació d'un campament de turisme en Sòl no Urbanitzable de Protecció Forestal i de Protecció Regeneració, que requereix una parcel·la superior als 40.000 m², per la qual cosa només pot autoritzar-se la seua implantació com una actuació integral a través del procediment extraordinari de declaració d'interès comunitari.
  
Segon. Respecte al procediment, s'han observat en el present cas les prescripcions legals que exigeix la citada Llei 4/1992. La documentació de l'expedient està completa en els termes requerits en l'article 20.2, segon paràgraf, de la mateixa norma i la vigent legislació d'impacte ambiental.
  
Tercer. L'actuació integral projectada, per les seues pròpies dimensions constitueix un element influent en l'estructura territorial, i es justifica la seua ubicació per les pròpies característiques d'aquesta, mitjançant activitats mediambientals, i la de viver és una de les més importants.
  
Es troba situat al polígon 4 cadastral i que compren l'àmbit denominat Racó de les Conques, limitat a un costat per la penya Llisa, a l'altre per Collado i al sud per Canalis i Pila Bareta. L'accés a l'actuació es realitzarà per un camí municipal denominat camí del Pla.
  
Per a l'evacuació d'aigües residuals es preveu la connexió amb l'estació depuradora municipal, pròxima a la parcel·la. Respecte al subministrament d'energia elèctrica es projecta el proveïment a través de la xarxa que travessa els terrenys.
  
El subministrament d'aigua potable s'efectuarà des del pou de la Unió distant uns 275 m del campament. L'eliminació de residus sòlids s'efectuarà mitjançant recollida municipal.
  
Quart. Respecte al règim de deures i cessions, de conformitat amb l'article 20 de la Llei 4/1992, la promotora ha assumit les càrregues i les obligacions pròpies de l'adjudicatari d'un programa d'actuació urbanística. En el present cas, d'acord amb el conveni subscrit amb l'Ajuntament d'Estivella en data 3 de gener de 2000, es planteja acollir-se al règim de substitució de l'obligació de cessió de terrenys per a dotacions públiques pel d'execució d'infraestructures públiques municipals necessàries, previst en l'article 20.1.c de la Llei del Sòl no Urbanitzable.
  
Aquestes infraestructures consisteixen en:
  
Connexió del clavegueram: 72.166.551 PTA.
  
Execució de vial: 4.090.407 PTA.
  
El que suposa un total de 74.900.198 PTA.
  
Aquesta quantitat és superior a l'import de 2.325.000 PTA, que suposaria el valor de la cessió del 10% de terrenys per a dotacions.
  
Respecte a la cessió d'aprofitament, aquesta ha sigut quantificada en 68.399.744 PTA, quantitat que es considera inclosa en les 60.576.454 PTA, en què s'ha estimat el valor de les obres d'infraestructura que s'han de realitzar.
  
Cinqué. A l'hora de definir l'adequació de l'actuació a l'ordenació territorial i urbanística cal tindre en compte els informes sectorials favorables de les administracions que es veuen afectades per l'actuació i principalment dels òrgans medi ambientals, mitjançant Declaració d'Impacte Ambiental (Direcció General de Desenvolupament Sostenible) i de l'Oficina del Pla de Carreteres de la COPUT i del Ministeri de Foment.
  
Sisé. El Govern Valencià és l'òrgan competent per a l'aprovació de l'ordenació i la definició de l'ús i l'aprofitament urbanístic de la present actuació integral, en virtut d'allò disposat en l'article 20.2 de la Llei 4/1992, de 5 de juny, sobre Sòl no Urbanitzable, a proposta del conseller d'Obres Públiques, Urbanisme i Transports.
  
De conformitat amb allò que s'ha establit en els preceptes legals citats i concordants de general i pertinent aplicació, i a proposta del conseller d'Obres Públiques, Urbanisme i Transports, el Govern Valencià
  
ACORDA
  
Primer
  
L'aprovació definitiva de l'ordenació urbanística relativa a l'atribució d'ús i aprofitament sol·licitat pel senyor José Ramón Mateu Tortonda, d'una actuació integral consistent en la instal·lació d'un campament de turisme, en la partida del Racó de les Conques, polígon 4, en sòl no urbanitzable, del terme municipal d'Estivella, com a actuació integral d'interès comunitari a desenvolupar en els termes de l'article 20 de la Llei 4/1992, de 5 de juny, de la Generalitat Valenciana.
  
La dita ordenació i la declaració d'interès comunitari, així com l'adjudicació a què es fa referència en el següent apartat II, se subjectaran a les condicions especials establides en el present.
  
L'aprovació de l'actuació integral portarà implícita, als efectes expropiatoris, la declaració d'interès social i de la necessitat d'ocupació dels terrenys que, de conformitat al projecte aprovat, siguen necessaris per a l'execució d'aquella i per al seu enllaç amb els corresponents sistemes generals. El promotor de la iniciativa finalment aprovada tindrà, quan no siga propietari de la superfície afectada per l'actuació, o de part d'aquesta, la condició de beneficiari de l'expropiació, i serà a càrrec seu l'abonament dels preus justos que s'han de satisfer, amb independència de les obligacions assumides en el procediment d'aprovació de la seua iniciativa.
  
Segon
  
Adjudicar la dita actuació integral a favor del senyor José Ramón Mateu Tortonda, a qui s'atorga la legitimació necessària, a l'efecte de l'article 20 de la Llei 4/1992, de 5 de juny, de la Generalitat Valenciana, per a promoure la instal·lació del referit campament de turisme.
  
Tercer
  
Condicionar i vincular la dita adjudicació i la legitimació al fet que el promotor designat complisca i satisfaça, en la seua totalitat, totes les obligacions i les càrregues de naturalesa urbanística, així com els compromisos que ha assumit al llarg de la tramitació d'aquest procediment, que quedaran afectats ?a favor de l'Ajuntament- per a sufragar actuacions urbanístiques públiques. L'incompliment o no satisfacció de les dites obligacions determinarà la caducitat d'aquesta adjudicació i, si és procedent, de la pròpia declaració d'interès comunitari que té per objecte.
  
Quart
  
El promotor haurà de garantir, davant de l'Ajuntament d'Estivella la correcta i puntual execució de la implantació en què consisteix aquesta actuació integral per import d'un 7% del cost total dels serveis i de les obres d'urbanització previstos. La dita garantia financera i personal de promoció s'haurà de prestar mitjançant aval, fiança o dipòsit de valors, abans de l'inici de les obres.
  
Cinqué
  
Qualsevol canvi que es produïsca en la titularitat de la promoció de l'actuació integral necessitarà de la autorització prèvia del Govern Valencià.
  
Sisé
  
L'acord d'adjudicació expressat en el precedent apartat II, sense perjuí d'allò que s'ha disposat en l'apartat III, caducarà si en el termini d'un any, a comptar des de la seua publicació en el Diari Oficial de la Generalitat Valenciana, l'interessat no ha sol·licitat la preceptiva llicència municipal d'obres, acompanyada de la documentació legalment exigida per a l'inici del tràmit en els termes previstos en la disposició addicional 4a de la LRAU. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució del conseller d'Obres Públiques, Urbanisme i Transports. L'eventual declaració de caducitat de l'adjudicació emetrà, arribat al cas el conseller d'Obres Públiques, Urbanisme i Transports, a qui el present acord confereix les facultats necessàries amb aqueix fi, després de l'expedient previ instruït amb l'audiència de l'interessat i de l'Ajuntament d'Estivella. La dita declaració, de produir-se, determinaria la suspensió temporal de la declaració d'interès comunitari d'aquesta actuació integral, fins que el Govern Valencià resolga una nova adjudicació d'aquesta o la seua suspensió definitiva.
  
A més de la citada llicència municipal d'obres, l'adjudicatari haurà d'obtindre els permisos, llicències i autoritzacions que siguen necessaris per al lícit exercici de l'activitat.
  
Seté
  
El desenvolupament de l'actuació integral s'ajustarà al projecte presentat pel promotor adjudicatari, amb la documentació complementària aportada durant la tramitació de l'expedient, i es respecten les condicions fixades per les distintes administracions que han participat en el procediment i, especialment, en la Declaració d'Impacte Ambiental de 23 de novembre de 1999. Aquestes condicions prevaldran i hauran de ser assumides tant en els projectes d'obres que desenvolupen aquesta sol·licitud com en el posterior manteniment i explotació del referit campament de turisme.
  
Contra el present acord, que posa fi a la via administrativa, es podrà interposar recurs potestatiu de reposició davant del Govern Valencià en el termini d'un mes, comptat des de l'endemà de la notificació d'aquest, d'acord amb allò que s'ha establit en els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim de les Administracions Públiques i del Procediment Administratiu Comú; o bé, el recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació d'aquest, de conformitat amb allò que s'ha disposat en l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que s'hi puga exercir qualsevol altre recurs que s'estime oportú.
  
València, 25 d'abril de 2000
  
El conseller secretari del Govern Valencià,